Täna tähistatakse rahvusvahelist unepäeva. Iga laps teab, et uni on vajalik, aga enamik täiskasvanuid pole kursis, miks see nii on.
Deluxi turundusjuht Maarja-Liis Toomik toob välja magamatusega seotud riskid ning annab seitse soovitust, mis tagavad kvaliteetsema une.
Unepuudusega seotud riskid
- Ebapiisav uni ei põhjusta üksnes päevast väsimust ja erksuse langust, vaid ka mälu ja tähelepanu häireid. Seega teeme unevõlas olles vähem tõhusat tööd ja võime olla nii endale kui teistele ohuks liikluses. Une arvelt tööpäeva pikendamine võib anda tulemust üksnes lühiajaliselt.
- Vähene või lünklik ööuni on sage ülekaalulisuse põhjus. Tavaliselt alustatakse kaalu langetamist dieedist või trennist, aga nende kõrval on sama oluline kvaliteetne uni. Vähene või pinnapealne uni tõstab söögiisu.
- Magamatus paistab välja meie näost. Osadel inimestel põhjustab unevõlg naha kiiremat vananemist, teistel tekivad silmade alla “kotid”, kolmandatel tulevad esile kõik muidu varjul püsinud nahaprobleemid.
- Unepuudus nõrgestab immuunsüsteemi, seega teeme ebapiisava magamisega ise viirustele ukse valla.
- Pikaajaline magamatus võib aidata kaasa ka raskete haiguste süvenemisele, seda on seostatud nii psüühiliste probleemidega kui ka näiteks diabeedi ja vähiga.